CELEX: 32017D2354
Language: lv
Date: 2017-12-14 00:00:00
Title: Komisijas Īstenošanas lēmums (ES) 2017/2354 (2017. gada 14. decembris), ar ko atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj plašāk lietot čia (Salvia hispanica) sēklas (izziņots ar dokumenta numuru C(2017) 8470)

16.12.2017   
            
            
               LV
            
            
               Eiropas Savienības Oficiālais Vēstnesis
            
            
               L 336/49
            
         KOMISIJAS ĪSTENOŠANAS LĒMUMS (ES) 2017/2354
   (2017. gada 14. decembris),
   ar ko atbilstoši Eiropas Parlamenta un Padomes Regulai (EK) Nr. 258/97 kā jaunu pārtikas produktu sastāvdaļu atļauj plašāk lietot čia (Salvia hispanica) sēklas
   
      
         (izziņots ar dokumenta numuru C(2017) 8470)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Ar Komisijas Lēmumu 2009/827/EK (2) atbilstoši Regulai (EK) Nr. 258/97 čia (Salvia hispanica) sēklas atļāva laist tirgū kā jaunu pārtikas produktu sastāvdaļu lietošanai maizes izstrādājumos.
            
         
               (2)
            
            
               Atbilstoši Regulai (EK) Nr. 258/97 ar Komisijas Īstenošanas lēmumu 2013/50/ES (3) čia (Salvia hispanica) sēklas atļāva lietot plašāk – kā jaunu pārtikas produktu sastāvdaļu papildus šādās pārtikas kategorijās: konditorejas izstrādājumi; brokastu pārslas; augļu, riekstu un sēklu maisījumi; fasētas čia sēklas.
            
         
               (3)
            
            
               2015. gada 18. septembrī Īrijas Pārtikas nekaitīguma iestāde saskaņā ar Regulu (EK) Nr. 258/97 izdeva atļaujas vēstuli, ar kuru čia (Salvia hispanica) sēklas atļāva lietot plašāk – kā jaunu pārtikas produktu sastāvdaļu papildu pārtikas kategorijās, konkrētāk, augļu sulās un augļu sulu maisījumos.
            
         
               (4)
            
            
               2016. gada 5. septembrī uzņēmums MEGGLE Hrvatska d.o.o. Horvātijas kompetentajai iestādei iesniedza lūgumu par čia (Salvia hispanica) sēklu kā jaunas pārtikas produktu sastāvdaļas lietojuma paplašināšanu papildu pārtikas kategorijā, konkrētāk, jogurtā.
            
         
               (5)
            
            
               2017. gada 11. janvārī Horvātijas kompetentā iestāde izdeva sākotnējo novērtējuma ziņojumu. Šajā ziņojumā tā secināja, ka čia (Salvia hispanica) sēklu lietojuma veida un piedāvāto maksimālo lietošanas devu paplašināšana atbilst Regulas (EK) Nr. 258/97 3. panta 1. punktā noteiktajiem jauno pārtikas produktu kritērijiem.
            
         
               (6)
            
            
               2017. gada 16. janvārī Komisija sākotnējo novērtējuma ziņojumu pārsūtīja pārējām dalībvalstīm.
            
         
               (7)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā citas dalībvalstis pauda pamatotus iebildumus, jo īpaši par nepietiekamu informāciju. Pieteikuma iesniedzēja sniegtie papildu paskaidrojumi mazināja dalībvalstu un Komisijas bažas.
            
         
               (8)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Čia (Salvia hispanica) sēklas, kuru specifikācija dota šā lēmuma pielikumā, drīkst laist Savienības tirgū kā jaunu pārtikas produktu sastāvdaļu, lietojot jogurtā, kur maksimālā deva ir 1,3 g veselu čia sēklu uz 100 g jogurta vai 4,3 g veselu čia sēklu uz 330 g jogurta (viena porcija).
   2. pants
   Ar šo lēmumu atļauto čia (Salvia hispanica) sēklu nosaukums pārtikas produktu marķējumā ir “čia (Salvia hispanica) sēklas”.
   3. pants
   Šis lēmums ir adresēts uzņēmumam MEGGLE Hrvatska d.o.o., Zeleno polje 34, 31 000 Osijek, Horvātijā.
   
      Briselē, 2017. gada 14. decembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  Komisijas 2009. gada 13. oktobra Lēmums 2009/827/EK, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū Spānijas salvijas jeb chia (Salvia hispanica) sēklas kā jaunu pārtikas produktu sastāvdaļu (OV L 294, 11.11.2009., 14. lpp.).
   
      (3)  Komisijas 2013. gada 22. janvāra Īstenošanas lēmums 2013/50/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj plašāk lietot Spānijas salvijas jeb chia (Salvia hispanica) sēklas kā jaunu pārtikas produktu sastāvdaļu (OV L 21, 24.1.2013., 34. lpp.).
   
      PIELIKUMS
      
         ČIA (SALVIA HISPANICA) SĒKLU SPECIFIKĀCIJA
      
      
         Apraksts
      
      Čia (Salvia hispanica) ir viengadīgs lūpziežu dzimtas lakstaugs, kas zied vasarā. Pēc ražas ievākšanas sēklas mehāniski attīra. Ziedus, lapas un citas auga daļas atdala.
      
         Čia (Salvia hispanica) sēklu sastāvs
      
      
                  Sausna
               
               
                  91–96 %
               
            
                  Olbaltumvielas
               
               
                  19–25,6 %
               
            
                  Tauki
               
               
                  28–34 %
               
            
                  Ogļhidrāti (1)
                  
               
               
                  24,6–41,5 %
               
            
                  Kokšķiedra (2)
                  
               
               
                  20–32 %
               
            
                  Pelni
               
               
                  4–6 %
               
            
         (1)  Ogļhidrātos ietverta šķiedrvielu vērtība (ES: CH ir pieejamie ogļhidrāti = cukuri + ciete).
      
         (2)  Kokšķiedra ir šķiedrvielu daļa, ko veido galvenokārt nesagremojama celuloze, pentozāni un lignīns.